**K Ú P N A Z M L U V A č. 01/2020**

uzatvorená podľa ustanovení § 588 a nasl. Občianskeho zákonníka.

# Čl. I Zmluvné strany

**Predávajúci:** **Obec Vyšné Ladičkovce**

 so sídlom Vyšné Ladičkovce 24, 067 11 Ľubiša, SR

 zastúpená Martinou Bobaľovou, starostkou obce

 IČO: 00323781

 DIČ: 2021173935

 (ďalej len "predávajúci")

a

**Kupujúci: Ing. Vladimír Ričalka,** rodený Ričalka, štátny občan SR Narodený:

rodné číslo:

Adresa trvalého pobytu: SNP 2520/15, 066 01 Humenné

 (ďalej len "kupujúci")

súhlasne vyhlasujú a svojimi podpismi potvrdzujú, že k právnym úkonom sú spôsobilí a oprávnení uzatvoriť túto zmluvu za nasledovných podmienok:

# Čl. II Predmet zmluvy

Predávajúci uvedený v Čl. I tejto zmluvy je výlučným vlastníkom nehnuteľnosti:

 - pozemok – trvalý trávny porast E-KN 1050 o celkovej výmere 1861 m²,

zapísanej na LV č. 1, k.ú. Vyšné Ladičkovce, Obec Vyšné Ladičkovce, okres Humenné na Okresnom úrade Humenné, Odbor katastrálny.

Predávajúci odpredáva kupujúcemu a kupujúci kupuje od predávajúceho jednu parcelu: **CKN číslo 102/2 – záhrada, o výmere 733 m² (**odčlenenú od parcely E-KN 1050 geometrickým zameraním **č.14296985-5/2020)**

# Čl. III Cena predmetu kúpnej zmluvy

1. Predávajúci odpredáva kupujúcemu nehnuteľnosť uvedenú v Čl. II tejto zmluvy v celosti do výlučného vlastníctva a to na základe Uznesenia Obecného zastupiteľstva v Lackovciach č. 47/2020, zo dňa 18.11.2020, za schválenú kúpnu cenu 1,91 € za 1 m², t.j. v celkovej sume **1. 400 €** (slovom: Tisíc štyristo eur ) za 733 m².

Kúpnu cenu kupujúci uhradil hotovosťou do pokladne predávajúceho pred podpisom tejto zmluvy, čo predávajúci potvrdzuje.

1. Kupujúci nehnuteľnosť uvedenú v Čl. II tejto zmluvy za dohodnutú cenu uvedenú v bode 1 tohto článku kupuje od predávajúceho do svojho výlučného vlastníctva.

**Čl. IV**

**Nadobudnutie vlastníctva**

Kupujúci nadobudne vlastníctvo k nehnuteľnosti uvedenej v Čl. II tejto zmluvy vkladom do katastra nehnuteľnosti v katastrálnom území Vyšné Ladičkovce, obec Vyšné Ladičkovce, okres Humenné na novovytvorený list vlastníctva takto:

* v časti A: parcela CKN číslo 102/2 – záhrada o výmere 733 m²

* v časti B: **Ing. Vladimír Ričalka,** rodený Ričalka, štátny občan SR
* Narodený:
* rodné číslo:

**-** Adresa trvalého pobytu: SNP 2520/15, 066 01 Humenné

podiel: 1/1

* v časti C: bez zápisu

Návrh na vklad nehnuteľnosti do katastra podá kupujúci.

# Čl. V Ďalšie zmluvné podmienky

1. Pri nedodržaní podmienok uvedených v tomto článku kúpnej zmluvy, predávajúci má právo od jej odstúpenia.

# Čl. VI Záverečné ustanovenia

1. Táto zmluva je zároveň zápisnicou o odovzdaní a prevzatí nehnuteľnosti uvedenej v Čl. II tejto zmluvy, pričom kupujúci prehlasuje, že mu je známy technický stav predávanej nehnuteľnosti a túto od predávajúceho kupuje v takom stave, ktorý zodpovedá veku a užívaniu predmetnej nehnuteľnosti.
2. Zmluva sa vyhotovuje v štyroch rovnopisoch, z toho kupujúci a predávajúci obdržia po jednom rovnopise a dva rovnopisy sú určené pre Okresný úrad Humenné, odbor katastrálny.
3. Táto zmluva je prejavom slobodnej a vážnej vôle oboch zmluvných strán uvedených v Čl. I tejto zmluvy, nebola podpísaná pod nátlakom, či v časovej tiesni, či za inak nápadne nevýhodných podmienok.
4. Zmluvné strany uvedené v Čl. I tejto zmluvy s obsahom zmluvy po jej doslovnom prečítaní obsahu porozumeli, bez výhrad s ním súhlasia, na znak čoho ju vlastnoručne v štyroch rovnopisoch podpisujú.

Vo Vyšných Ladičkovciach, dňa 27.11.2020 Vo Vyšných Ladičkovciach, dňa 27.11.2020

 ........................................ ......................................................

 predávajúci kupujúci